BEGA 11002446.0RG | Btl-Glas 04/830 opü past. | REXEL Germany
Btl-Glas 04/830 opü past.
Produkt Type: 11002446.0RG
Hersteller Nummer: 11002446.0RG
Rexel Artikelnr.: 3191846 2011 January | SA Skop Gat
En ek seg ôk, ‘n mens kan nie oor pyn skryf as jy nie self pyn het nie. Want dis waarom ‘n mens maar eerder die pyn so gou as moontlik vergeet. Dink nou maar hoe erg dit sou wees as ons nou pyn vir ‘n lang ruk moes onthou. Kom ons dink so bietjie aan verskillende pyne.
Vat nou maar die algemene tandpyn. Allemapstieks, dis darem ‘n verskriklike pyn. Dit is so intens dat jy aan niks anders kan dink as net daardie tand wat jou pyn gee nie. En mens sal enigiets doen om van daai pyn ontslae te raak; ja, amper énigiets. Want dit maak jou ôk moeg, maar jy kan nie slaap nie. Die pyn hou jou wakker. Jy slaap sulke bietjies, soos ‘n kraan wat lek. Die watertjies bou eers op; dan val die druppeltjie. Die pyn los jou so ‘n rukkie, asof hy jou kans gee om te herstel. Dan kom hy weer met ‘n vaart en trap in jou se tand en kakebeen dat jy voel jy kin nie meer nie. Jy staan sommer op en drink ‘n pil ding.
Elke aksie het volgens die slim mense ‘n gelyke en teenoorstaande reaksie. Maar ‘n tandpyn ken nie daai redenasie nie en slaan jou tien keer harder terug met elke dingetjie wat jy hom mee kwaad maak. Dit is so aanhoudend en los jou nie vir ‘n oomblik nie al voel jy partykeer dis minder. Nee, daai pyn bou maar net nuwe krag op om jou weer te laat onthou dat dit ‘n tandpyn is.
Die pyn maak jou kakebeen lam aan daai kant waar hy lê. Indien die tand in die onderkaak is, voel jy die pyn sommer in die bo-kaak ook. Tot sommer partykeer hier bo in jou se oor. Jy kin sommer ôk nie lekker hoor nie. Jou ore sing slaapliedjies, maar jy kinnie slaap nie.
Jy is skoon moerig, want daar is nie ‘n anner woord daarvoor nie. Jy wil net baklei, want in ‘n mate verstaaan ander nie jou pyn nie. Aan die ander kant wil jy sommer net in ‘n gat kruip en daar lê en baklei met jou eie pyn omdat jy weet die ander weet, maar wil nie weet nie. Jy seg: “Ek het tandpyn”, maar niemand verstaan nie. Tog het almal al tandpyn gehad. Dan wil jy ook tog hulle simpatie hê, maar hulle maak asof dit nou maar net ‘n ou klein pyntjie is.
Jy drink ‘n pil en dan word die pyn so stadig minder. Maar ôk net as die pil sterk is en by daai plek kan uitkom waar die moeilikgeid lê. Anders sit hy daar vas en graaf in jou tand en kakebeen in. Laat jou weet van pyn.
Dan is pyn ôk ‘n ding wat jou laat besef hoe hemels dit is om daarsonder te wees. Dan wens jy om vir ‘n slag net sonder daai pyn te wees. Jou se brein smag daarna om net geen pyn te hê nie. En weer dink jy dat dit absoluut fantasties moet wees om sonder die pyn te wees, want jy begin die gedurige pyn te verstaan soos jy begin saam leef met dit. Jy wonder waar dit is indien dit vir ‘n sekonde weg is. Jy kan nie glo dit is nie daar nie, totdat dit weer terugkom met ‘n venynige woede.
Na so twee dae begin jy gewoond raak aan die tand se gepyn. Jy begin dinge doen ten spyte van die pyn. Jy begin weer normaal dink tot ‘n mate. Uiteindelik kom jy by die tandarts uit en hy sorteer die hele probleem uit en skielik wonder jy waar is daai tandpyn. Jy verwag dit, maar dit is weg. En die hemelse gevoel van sonder pyn wees kom sit in jou. Jy kan nie glo dat jy weer kan koffie drink sonder pyn nie. Jy kan nie glo dat jy kan kos eet en dit sommer aan die kant en dan aan daai kant van jou mond kan kou nie. “Dis ‘n wonder”, dink jy.
Maar kom terug van die tandarts en die pyn is net erger, wonner jy of hy nie ‘n tang of iets in jou se tand vergeet het nie. Totdat dinge begin bedaar en jy agterkom die man het tog iets goed in jou mond gedoen.
Maar kom ons praat nou sommer oor die ander pyne in onse lewens. ‘n Kopseer, of kop pyn. Ons praat mos maar net van ‘n kopseer maar eintlik is dit dieselfde tipe ding; dis ‘n pyn. Goed en wel, mens kry heelwat meer verskillende soorte. Met ‘n mens se kop kan jy van ‘n ligte kopseer kry tot ‘n volle migraine wat jou laat dink niks kan erger wees nie. Maar natuurlik jy het geen vasgestelde maatstaf waarteen jy ‘n pyn kan meet nie. Wonder hoekom dokters nog nie ‘n pynometer uitgevind het nie? Dan kan mens mos vasstel hoeveel pyn ‘n pasient het en selfs of hy sommer lieg.
Maar terug na ‘n kop pyn, want ek sê jou ek het partykeer migraine, en ou maat hy is ‘n ander kalant. Wanneer die ligte flits of ek net so een kant van ‘n beeld kry, kan ek maar wéét hier kom groot moeilikgeid met hoofletters gespel. Hy gooi my sommer in die bed. En die dokters kan ôk maar kom en sê drink die pil of daai een; hy lag vir hulle en vra nog. Kan maar net gaan slaap in my bedwelmgeid. Dis nou indien die pyn my nie oorweldig nie of my sommer in ‘n beswyming indruk nie. Maar dan is elke geluidjie soos ‘n donderslag en lig steek soos ‘n baie skerp doring in my se oog tot reg in my se siel. Ja, dis so erg. Dis eintlik erger, maar my beskrywings raak op. Dis té seer.
En wat sal die vroumense seg? Geboortepyne! Dis nét so erg, hoor ek maar, want ek het nog nie geboorte gegee nie. Dis ook ‘n pyn wat deur verskillende mense verskillend ervaar word. Met so ‘n pyn weet die vrou darem as ‘n vergoeding dat sy ‘n baba in die lewe bring. ‘n Wondergawe van God.
Maar die ergste pyn is seker die pyn van verlies. Om iemand aan die dood af te staan is verskriklik. Mens wonder hoe om dit te verwerk. Nee, ek glo nie daardie leegte in jou se hart kan ooit gevul word nie. Daarom kan mens eintlik nooit ‘n ander se pyn verstaan wanneer ‘n persoon ‘n geliefde of vrind verloor het nie.
En tog, gee God ons die krag en genade om deur dit alles te leef. Die ondervinding word deel van ons lewe. Ons omvou dit en dit maak ons sterker. Ons neem dit in ons lewens sodat dit ons ryk of arm maak. Dit maak ons meer bewus van ander se pyn. Dit maak ons verstaan dat ons so baie in gemeen het met ander. En in die hele proses, help en ondersteun ons mekaar. Ons kan so ‘n bietjie onthou, want gelukkig vergeet ons grotendeels daardie tandpyn en migraine en alle pyne. Ons moet net nooit vergeet om te onthou dat wanneer ander ‘n pyn het, ons wel vergeet het hoe erg dit is nie. Ons moet nóóit vergeet dat elke mens pyn anders ervaar nie. Simpatie kos niks, en is deel van menswees soos God ons gee. Omgee en saam lewe dinge is naasteliefde dinge.
PM: Indications London attack terror May 22, 2013Superhero movies key to 1st date success May 22, 2013Report damns Koloane but MPs unconvinced May 22, 2013Deracialising SA suburbs priority May 22, 2013Catrakilis elated with call-up May 22, 2013MEC: Sex worker 'rape' by medics disturbing May 22, 2013Condolences distress Marikana families May 22, 2013No single public service bill, Sisulu says May 22, 2013Chinese call for stability in Zimbabwe May 22, 2013No fly zones over KZN rhino May 22, 2013